CELEX: 32020D0138
Language: hu
Date: 2020-01-22 00:00:00
Title: Az Európai Központi Bank (EU) 2020/138 Határozata (2020. január 22.) az Európai Központi Bank tőkéjének azon tagállamok nemzeti központi bankjai részéről történő befizetéséről, amelyek pénzneme az euro, és az (EU) 2019/44 határozat hatályon kívül helyezéséről (EKB/2020/4)

1.2.2020   
               
               
                  HU
               
               
                  Az Európai Unió Hivatalos Lapja
               
               
                  LI 27/6
               
            
         AZ EURÓPAI KÖZPONTI BANK (EU) 2020/138 HATÁROZATA
         (2020. január 22.)
         az Európai Központi Bank tőkéjének azon tagállamok nemzeti központi bankjai részéről történő befizetéséről, amelyek pénzneme az euro, és az (EU) 2019/44 határozat hatályon kívül helyezéséről (EKB/2020/4)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre,
         tekintettel a Központi Bankok Európai Rendszere és az Európai Központi Bank Alapokmányára és különösen annak 28.3. cikkére,
         mivel:
         
                     (1)
                  
                  
                     Az (EU) 2019/44 európai központi banki határozat (EKB/2018/28) (1) meghatározta, hogy azon tagállamok, amelyek pénzneme az euro nemzeti központi bankjai (NKB-k) (a továbbiakban: euroövezeti NKB-k) milyen módon és mértékben voltak kötelesek befizetni az Európai Központi Bank (EKB) tőkéjét 2019. január 1-jétől.
                  
               
                     (2)
                  
                  
                     2017. március 29-én Nagy-Britannia és Észak-Írország Egyesült Királysága (a továbbiakban: Egyesült Királyság) bejelentette azon szándékát, miszerint kilép az Európai Unióból az Európai Unióról szóló szerződés 50. cikkével összhangban. Az (EU) 2019/1810 európai tanácsi határozat (2) 1. cikkének (1) bekezdésében megjelölt időpontot követő időponttól az Európai Unióról szóló szerződés és az Európai Unió működéséről szóló szerződés az Egyesült Királyságra többé nem alkalmazható. Az Egyesült Királyság Európai Unióból való kilépését követően a Bank of England már nem egy tagállam nemzeti központi bankja, és így a Központi Bankok Európai Rendszerének nemzeti központi bankja sem. Az (EU) 2020/137 európai központi banki határozat (EKB/2020/3) (3) a Központi Bankok Európai Rendszere és az Európai Központi Bank Alapokmányának 29.3. és 29.4. cikkével összhangban meghatározza az EKB tőkejegyzési kulcsának (továbbiakban: tőkejegyzési kulcs) módosítását, illetve 2020. február 1-jei hatállyal megállapítja a módosított tőkejegyzési kulcsban az NKB-khoz rendelt új súlyokat (a továbbiakban: tőkejegyzésikulcs-súlyok).
                  
               
                     (3)
                  
                  
                     Az EKB tőkejegyzési kulcsának a Bank of England tagállami nemzeti központi banki minőségének megszűnése által kiváltott módosítása szükségessé teszi egy olyan új EKB határozat elfogadását, amely 2020. február 1-jei hatállyal hatályon kívül helyezi az (EU) 2019/44 határozatot (EKB/2018/28), valamint meghatározza azt, hogy az euroövezeti NKB-k milyen módon és mértékben kötelesek befizetni az EKB tőkéjét 2020. február 1-jei hatállyal,
                  
               ELFOGADTA EZT A HATÁROZATOT:
         
            1. cikk
            A jegyzett és befizetett tőke mértéke és formája
            
               (1)   Figyelembe véve az (EU) 2020/137 határozat (EKB/2020/3) 2. cikkében meghatározott tőkejegyzésikulcs-súlyokat, 2020. február 1-jétől kezdődő hatállyal valamennyi euroövezeti NKB az alábbi táblázatban a neve mellett feltüntetett jegyzett tőkeösszeggel rendelkezik:
               
                           
                              Euroövezeti NKB
                           
                        
                        
                           
                              EUR
                           
                        
                     
                           Nationale Bank van België/Banque Nationale de Belgique
                        
                        
                           320 744 959,47 
                        
                     
                           Deutsche Bundesbank
                        
                        
                           2 320 816 565,68 
                        
                     
                           Eesti Pank
                        
                        
                           24 800 091,20 
                        
                     
                           Banc Ceannais na hÉireann/Central Bank of Ireland
                        
                        
                           149 081 997,36 
                        
                     
                           Bank of Greece
                        
                        
                           217 766 667,22 
                        
                     
                           Banco de España
                        
                        
                           1 049 820 010,62 
                        
                     
                           Banque de France
                        
                        
                           1 798 120 274,32 
                        
                     
                           Banca d’Italia
                        
                        
                           1 495 637 101,77 
                        
                     
                           Central Bank of Cyprus
                        
                        
                           18 943 762,37 
                        
                     
                           Latvijas Banka
                        
                        
                           34 304 447,40 
                        
                     
                           Lietuvos bankas
                        
                        
                           50 953 308,28 
                        
                     
                           Banque centrale du Luxembourg
                        
                        
                           29 000 193,94 
                        
                     
                           Bank Ċentrali ta’ Malta/Central Bank of Malta
                        
                        
                           9 233 731,03 
                        
                     
                           De Nederlandsche Bank
                        
                        
                           515 941 486,95 
                        
                     
                           Oesterreichische Nationalbank
                        
                        
                           257 678 468,28 
                        
                     
                           Banco de Portugal
                        
                        
                           206 054 009,57 
                        
                     
                           Banka Slovenije
                        
                        
                           42 390 727,68 
                        
                     
                           Národná banka Slovenska
                        
                        
                           100 824 115,85 
                        
                     
                           Suomen Pankki
                        
                        
                           161 714 780,61 
                        
                     
            
               (2)   Valamennyi euroövezeti NKB teljes egészében befizeti az EKB-ban való részesedését, a 2. cikknek megfelelően részletekben.
            
         
         
            2. cikk
            A befizetett tőke módosítása
            
               (1)   Tekintve, hogy valamennyi euroövezeti NKB már befizette az (EU) 2019/44 határozat (EKB/2018/28) alapján 2020. január 31-éig hatályos, az EKB jegyzett tőkéjére vonatkozó teljes részesedését, így ezek az NKB-k átutalják a fennmaradó összeget az EKB számára annak érdekében, hogy az 1. cikk táblázatában szereplő összegek befizetése teljesüljön. Ezeket az átutalásokat az egyes euroövezeti NKB-k három részletben teljesítik. Az euroövezeti NKB-k első részletét 2020. február 1-jén kell teljesíteni, összesen 47 539 371,66 EUR összegben. A két fennmaradó részletet, amely összesen megfelelően 610 088 603,17 EUR és 610 088 603,05 EUR, 2021-ben és 2022-ben kell teljesíteni.
            
            
               (2)   Az e cikk szerinti valamennyi átutalás az (EU) 2020/137 európai központi banki határozat (EKB/2020/5) (4) alapján történik.
            
         
         
            3. cikk
            Hatályba lépés és hatályon kívül helyezés
            
               (1)   Ez a határozat 2020. február 1-jén lép hatályba.
            
            
               (2)   2020. február 1-jétől hatályát veszti az (EU) 2019/44 határozat (EKB/2018/28).
            
            
               (3)   Az (EU) 2019/44 határozatra (EKB/2018/28) való hivatkozásokat az erre a határozatra való hivatkozásként kell értelmezni.
            
         
         
            Kelt Frankfurt am Mainban, 2020. január 22-én.
            
               
                  az EKB elnöke
               
               Christine LAGARDE
            
         
         
            (1)  Az Európai Központi Bank (EU) 2019/44 határozata (2018. november 29.) az Európai Központi Bank tőkéjének azon tagállamok nemzeti központi bankjai részéről történő befizetéséről, amelyek pénzneme az euro, az EKB/2014/61 határozat módosításáról és az EKB/2013/30 határozat hatályon kívül helyezéséről (EKB/2018/28) (HL L 9., 2019.1.11., 180. o.).
         
            (2)  Az Európai Tanácsnak az Egyesült Királysággal egyetértésben hozott (EU) 2019/1810 határozata (2019. október 29.) az EUSZ 50. cikkének (3) bekezdése szerinti határidő meghosszabbításáról (HL L 278. I., 2019.10.30., 1. o.).
         
            (3)  Az Európai Központi Bank (EU) 2020/137 határozata (2020. január 22.) a nemzeti központi bankoknak az Európai Központi Bank tőkejegyzési kulcsában való százalékos részesedéséről és az (EU) 2019/43 határozat hatályon kívül helyezéséről (EKB/2020/3) (lásd e Hivatalos Lap 4 oldalát).
         
            (4)  Az Európai Központi Bank (EU) 2020/139 határozata (2020. január 22.) az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról és az (EU) 2019/45 határozat hatályon kívül helyezéséről (EKB/2020/5) (lásd e Hivatalos Lap 9 oldalát).